*Tämä artikkeli kertoo säveltäjä Ari Pulkkisesta. Samannimisestä muusikosta kertoo artikkeli Ari Pulkkinen (muusikko).*

**Ari Pulkkinen** (s. 15. tammikuuta 1982 Helsinki) on suomalainen säveltäjä, muusikko ja äänisuunnittelija. Hän on suunnitellut muun muassa *Angry Birdsin*, *Outlandin*, *Dead Nationin* ja *Trinen* tunnusmusiikit.

Elämäkerta
----------

Pulkkinen aloitti pianon opiskelun kuusivuotiaana ja sävelsi ensimmäisen kappaleen 12-vuotiaana. Hän oli kiinnostunut tietokoneilla tehdystä musiikista ja alkoi tehdä musiikkia Tracker-ohjelmistolla. Hän voitti useita kilpailuja ja teki ensimmäisen tunnusmusiikin peliin nimeltä *Starfight VI: portinvartijoita* vuonna 1999. Pulkkinen ei ole opiskellut musiikin sävellystä. Hän sanoo, että teoksissaan hän ei halua luokitella tai merkitä tiettyjä tyylejä tai genrejä, vaan säveltää musiikkia, joka erottuu massasta. Pulkkinen on suorittanut Sibelius-Akatemian musiikkiteknologiatutkinnon 2006, Adultan pelituottajatutkinnon ja äänialan erikoisammattitutkinnon 2007.

Tunnustukset
------------

Pulkkinen valittiin vuonna 2011 vuoden suomalaiseksi pelinkehittäjäksi. Tuomaristo totesi valinnan perusteluissa: "Ari Pulkkisen panos peliteollisuuteen on myös todistanut sen, että pelit ovat, ehkä suuremmassa määrin kuin mitkään muut sisältötuotteet, tuotteita joissa jokaisella elementillä on omassa roolissaan suuri merkitys. Pulkkinen on onnistunut omalla sarallaan tekemään osuutensa siten, että hänen tuotoksensa on toiminut yhteydessä pelien kokonaisuuteen luoden tunnelmaa, mielikuvia ja pelaamisen iloa."

Yritys
------

AriTunes on Ari Pulkkisen vuonna 2008 perustama yritys, joka keskittyy musiikkiin ja äänituotantoon videopeleihin.

Tuotanto
--------

Pulkkinen on säveltänyt seuraavat albumit ja ääniraidat videopeleihin:

* *Trine 4* (2019)
* *Matterfall* (2017)
* *Nex Machina* (2017)
* *Alienation* (2016)
* *Trine 3: The Artifacts of Power* (2015)
* *Outland* (2014)
* *Resogun* (2013)
* *Angry Birds* (2013)
* *Trine 2* (2011)
* *Trine* (2009)
* *Super Stardust HD* (2007)
* *Shadowgrounds* (2006)

Lähteet
-------

1. 1 2  Yrttiaho, Tuomo: Innostus peleihin lähti "Monkey Islandeista ja muista". (40-vuotishaastattelu) *Helsingin Sanomat*, 12.1.2022, s. B 14. Helsinki:  Sanoma Media Finland Oy. ISSN 0355-2047. Artikkelin verkkoversio. Viitattu 12.1.2022.
2. ↑  Ari Pulkkinen.  *Aamulehti*, 6.4.2012.
3. 1 2  Bio – Ari Pulkkinen *aripulkkinen.com*. Viitattu 5.7.2012. (englanniksi)
4. ↑  Vuoden suomalainen pelinkehittäjä -palkinto myönnettiin pelimusiikin säveltäjä Ari Pulkkiselle  4.11.2011. STT. Viitattu 5.7.2012. [vanhentunut linkki]
5. ↑  AriTunes: Suomen kuunnelluin artisti luo yhteisiä sääntöjä musiikki- ja pelialalle
6. ↑  Pelimusiikki tähtää vientihitiksi[vanhentunut linkki]

Aiheesta muualla
----------------

* Profiili MobyGamesissä (englanniksi)
* Yrityksen sivut (englanniksi)
* Ari Pulkkinen (säveltäjä) Internet Movie Databasessa. (englanniksi)
* Ari Pulkkinen VGMdb-sivustolla (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Elonet

 |
|  |
| Muut | 
* Europeana

 |

 |